แนวโน้มดัชนีเช้าปรับขึ้น
นักวิเคราะห์ฯคาดตลาหุ้นไทยเช้านี้ปรับตัวขึ้นต่อ เล็ง Fund Flowหลังกรีซบรรลุข้อตกลงระดับหนึ่ง
10 ก.พ. 2555

นักวิเคราะห์ฯคาดตลาหุ้นไทยเช้านี้ปรับตัวขึ้นต่อ เล็ง Fund Flowหลังกรีซบรรลุข้อตกลงระดับหนึ่ง 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวขึ้นไปได้ต่อ โดยตลาดฯคงจะถูกขับเคลื่อนไปด้วยแรงซื้อจาก Fund Flow ของนักลงทุนต่างชาติที่ไหลเข้ามาอย่างต่อเนื่อง
เนื่องจากเวลานี้การเจรจาแก้ไขปัญหาหนี้ของกรีซได้บรรลุข้อตกลงไปแล้วในระดับหนึ่ง ซึ่งคงจะหนุนให้ Fund Flow ไหลเข้ามา อย่างไรก็ดีมองแนวต้านที่ 1,122 จุด ถ้าผ่านไปได้ก็จะมีแนวต้านถัดไปที่ 1,150 จุด ส่วนแนวรับให้ไว้ที่ 1,109 จุด
พร้อมแนะนำลงทุนหุ้นในกลุ่ม Commodity และกลุ่มนิคมอุตสาหกรรม ที่น่าจะเดินหน้าไปได้ต่อ
อนึ่ง นายลูคัส ปาปาเดมอส นายกรัฐมนตรีกรีซ และหัวหน้าพรรคร่วมรัฐบาล สามารถบรรลุข้อตกลงเกี่ยวกับแผนรัดเข็มขัดชุดใหม่เพื่อแลกกับเงินกู้รอบสองวงเงิน 1.30 แสนล้านยูโรจากกองทุนการเงินระหว่างประเทศ (ไอเอ็มเอฟ) และสหภาพยุโรป (อียู) ซึ่งจะช่วยให้กรีซสามารถรอดพ้นจากการผิดนัดชำระหนี้ในเดือนหน้า